تورکیه پرزیدنتی رجب طیب اردوغان، تورکیه‌نین، ترور تشکیلات‌لاری آراسیندا آیری-سئچکی‌لیک ائتمه‌دن، وطنداش‌لاری‌نین جان امنیتینی تامین ائده‌جک آددیم‌لاری هم اؤلکه تورپاق‌لاری ایچینده، هم ده ترور تشکیلات‌لاری‌نین یووالاندیغی قونشو اؤلکه‌لرده آتماغا قرارلی اولدوغونو ایفاده ائتدی.
اردوغان، 30 آوقوست ظفر بایرامی‌نین ایلدؤنومو سببیندن مساژ یایینلادی.
مساژیندا، جرابلوس حرکاتینا توخونان پرزیدنت؛
"اوپراسیون‌لاریمیز، داعش، پ.ک.ک و اونون سوریه قولو ی.پ.گ کیمی ترور تشکیلات‌لاری وطنداش‌لاریمیز اوچون بیر تهدید اولماق‌دان چیخاری‌لانا قدر داوام ائده‌جک" دئدی.
اردوغان، مساژیندا، تورکیه‌نی مقدس گئدیشین‌دن ساخلاماق ایسته‌ین ترور تشکیلات‌لاری‌نین خائین سالدیری‌لارینا باخمایا‌راق، خیانت شبکه‌لرینی تخریباتا اوغرادا‌راق، بیرلیک، برابرلیک و همرای‌لیک ایچینده موباریزه‌نین سوره‌جگینه ایشاره ائتدی.
اردوغان؛
"30 آوقوست ظفری، خصوصیله بو گون اؤلکه‌میزین بیرلیگینه، دگرلیغینی، بو تورپاق‌لارداکی وارلیغینا نظرده توتان ترور تشکیلات‌لاری و شر مرکزلری اوچون درس اولما‌لی‌دیر. 15 ژوئیه قان‌لی کودتا گیریشیمی قارشی‌سیندا میللتیمیزین اورتایا قویدوغو رفتار، بو تورپاق‌لاردا 'بؤیوک سالدیری روحونون نه قدر دگری اولدوغونون ایفاده‌سی‌دیر." دئدی.
